Vilpas (etunimi)

Vilpas on suomalainen miehen etunimi. Se pohjautuu raamatulliseen nimeen Filippus, jonka kreikkalainen lähtömuoto Philippos merkitsee ’hevosystävää’ tai ’hevosten ihailijaa’. Samaa alkuperää on myös nimi Vilppu.

Vilpas-etunimeä on annettu lapsille erityisesti Vaasan läänissä 1880–1920-luvuilla.Kiviniemi 1982, s. 244–245, 347. Digi- ja väestötietoviraston etunimitilastoon on elokuuhun 2022 mennessä kirjattu yhteensä 401 tämännimistä miestä.

Vilpas esiintyy Suomessa myös sukunimenä.Kiviniemi, Eero: Etunimiltä näyttävät sukunimet. – Yliopiston nimipäiväalmanakka 2001, s. 74–76. PDF Helsinki: Helsingin yliopisto, 2000.

 Nimipäivä 
Vilpas-nimi ei ole mukana almanakassa, mutta Helsingin yliopiston almanakkatoimiston julkaisemassa hevosten nimipäiväkalenterissa Vilppaan nimipäivä on 14. tammikuuta.

 Lähteet 

 Aiheesta muualla 
 Etunimien taivutus: Vilpas (Kotimaisten kielten keskuksen verkkojulkaisu)

Luokka:Etunimet